DOI: 10.14457/tu.the.2020.942
title: ความคาดหวังและความพึงพอใจต่อการใช้แอปพลิเคชัน NAVER V LIVE เพื่อรับชมคอนเสิร์ตและแฟนมีตติ้งออนไลน์ ในช่วงสถานการณ์การแพร่ระบาดของเชื้อไวรัสโคโรนา (COVID-19)

description: การวิจัยเรื่องนี้มีวัตถุประสงค์เพื่อศึกษาลักษณะส่วนบุคคล พฤติกรรมการเปิดรับ ความคาดหวัง และความพึงพอใจต่อการใช้งานแอปพลิเคชัน NAVER V LIVE เพื่อรับชมคอนเสิร์ตและแฟนมีตติ้งออนไลน์ในช่วงสถานการณ์การแพร่ระบาดของเชื้อไวรัสโคโรนา (COVID-19) ตลอดจนความแตกต่างระหว่างลักษณะส่วนบุคคลกับความคาดหวังต่อการใช้งาน ความสัมพันธ์ระหว่างความคาดหวังต่อการใช้งานกับพฤติกรรมการเปิดรับแอปพลิเคชัน NAVER V LIVE และความสัมพันธ์ระหว่างพฤติกรรมการเปิดรับกับความพึงพอใจต่อการใช้งานแอปพลิเคชัน NAVER V LIVE เพื่อรับชมคอนเสิร์ตและแฟนมีตติ้งออนไลน์ในช่วงสถานการณ์การแพร่ระบาดของเชื้อไวรัสโคโรนา (COVID-19) การวิจัยครั้งนี้เป็นการศึกษาเชิงปริมาณ (Quantitative Research) โดยการวิจัยเชิงสำรวจ (Survey Research) โดยใช้แบบสอบถาม (Questionnaire) เก็บข้อมูลจากกลุ่มตัวอย่างที่เป็นกลุ่มคนที่สมัครสมาชิกแอปพลิเคชัน NAVER V LIVE และเปิดรับชมคอนเสิร์ตหรือแฟนมีตติ้งออนไลน์ในช่วงสถานการณ์การแพร่ระบาดของเชื้อไวรัสโคโรนา (COVID-19) อย่างน้อยหนึ่งครั้ง จำนวน 300 คนผลการวิจัย พบว่า กลุ่มตัวอย่างส่วนใหญ่เป็นเพศหญิง อายุ 18-25 ปี การศึกษาระดับปริญญาตรีหรือเทียบเท่า อาชีพนักเรียน/นักศึกษา มีรายได้ส่วนตัวเฉลี่ยต่อเดือนไม่เกิน 15,000 บาท มีความถี่ที่เคยรับชมคอนเสิร์ตและแฟนมีตติ้ง ณ สถานที่จัดการแสดงจริง 1 ครั้ง/ปี มีความถี่ในการรับชมคอนเสิร์ตหรือแฟนมีตติ้งผ่านระบบสตรีมมิ่งออนไลน์บนแอปพลิเคชัน NAVER V LIVE ในช่วงสถานการณ์การแพร่ระบาดของเชื้อไวรัสโคโรนา (COVID-19) 2 ครั้ง/ปี รับชมคอนเสิร์ตหรือ แฟนมีตติ้งออนไลน์ผ่านสมาร์ทโฟน ระบบปฏิบัติการ IOS ซึ่งมีรูปแบบการใช้จ่ายทั้งรับชมฟรีและเสียค่าใช้จ่ายเพื่อรับชม ให้ความสำคัญกับการเลือกรับชมคอนเสิร์ตหรือแฟนมีตติ้งจากศิลปินหรือดาราที่ชื่นชอบ และเลือกใช้ฟีเจอร์รับชมคอนเสิร์ตหรือแฟนมีตติ้งย้อนหลังมากที่สุด โดยกลุ่มตัวอย่างมีความคาดหวังต่อการใช้แอปพลิเคชัน NAVER V LIVE เพื่อรับชมคอนเสิร์ตและแฟนมีตติ้งโดยรวมในระดับมากที่สุด ซึ่งมีความคาดหวังด้านช่องทางการจัดจำหน่ายมากที่สุด และกลุ่มตัวอย่างมีความพึงพอใจต่อการใช้งานแอปพลิเคชัน NAVER V LIVE เพื่อรับชมคอนเสิร์ตและแฟนมีตติ้งโดยรวมในระดับมาก ซึ่งมีความพึงพอใจด้านช่องทางการจัดจำหน่ายมากที่สุดผลการทดสอบสมมติฐาน พบว่า เพศของผู้รับชมคอนเสิร์ตและแฟนมีตติ้งผ่านระบบสตรีมมิ่งออนไลน์บนแอปพลิเคชัน NAVER V LIVE ในช่วงสถานการณ์การแพร่ระบาดของเชื้อไวรัส โคโรนา (COVID-19) ที่แตกต่างกันจะมีความคาดหวังที่แตกต่างกัน ส่วนอายุ ระดับการศึกษา อาชีพ รายได้เฉลี่ยส่วนตัวต่อเดือนของผู้รับชมคอนเสิร์ตและแฟนมีตติ้งผ่านระบบสตรีมมิ่งออนไลน์บน แอปพลิเคชัน NAVER V LIVE ในช่วงสถานการณ์การแพร่ระบาดของเชื้อไวรัสโคโรนา (COVID-19) ที่แตกต่างกันจะมีความคาดหวังที่ไม่แตกต่างกัน โดยความถี่ (ครั้ง/ปี) การเคยรับชมคอนเสิร์ตและแฟนมีตติ้ง ณ สถานที่จัดการแสดงจริง ไม่มีความสัมพันธ์กับความคาดหวังต่อการใช้งานแอปพลิเคชัน NAVER V LIVE เพื่อรับชมคอนเสิร์ตและแฟนมีตติ้งออนไลน์ในช่วงสถานการณ์การแพร่ระบาดของเชื้อไวรัสโคโรนา (COVID-19) ซึ่งความคาดหวังต่อการใช้งานแอปพลิเคชัน NAVER V LIVE เพื่อรับชมคอนเสิร์ตและแฟนมีตติ้งออนไลน์ในช่วงสถานการณ์การแพร่ระบาดของเชื้อไวรัสโคโรนา (COVID-19) ด้านการส่งเสริมการตลาด มีความสัมพันธ์กับพฤติกรรมการเปิดรับแอปพลิเคชัน NAVER V LIVE เพื่อรับชมคอนเสิร์ตและแฟนมีตติ้งผ่านระบบสตรีมมิ่งออนไลน์ แต่ความคาดหวังต่อการใช้งาน แอปพลิเคชัน NAVER V LIVE เพื่อรับชมคอนเสิร์ตและแฟนมีตติ้งออนไลน์ในช่วงสถานการณ์การแพร่ระบาดของเชื้อไวรัสโคโรนา (COVID-19) ด้านสินค้า ราคา และช่องทางการจัดจำหน่าย ไม่มีความสัมพันธ์กับพฤติกรรมการเปิดรับแอปพลิเคชัน NAVER V LIVE เพื่อรับชมคอนเสิร์ตและแฟนมีตติ้งผ่านระบบสตรีมมิ่งออนไลน์ และพฤติกรรมการเปิดรับแอปพลิเคชัน NAVER V LIVE เพื่อรับชมคอนเสิร์ตและแฟนมีตติ้งผ่านระบบสตรีมมิ่งออนไลน์ มีความสัมพันธ์กับความพึงพอใจต่อการใช้งานแอปพลิเคชัน NAVER V LIVE เพื่อรับชมคอนเสิร์ตและแฟนมีตติ้งออนไลน์ในช่วงสถานการณ์การแพร่ระบาดของเชื้อไวรัสโคโรนา (COVID-19) ด้านสินค้า ราคา ช่องทางการจัดจำหน่าย และการส่งเสริมการตลาด